rlitschk/wikidir huggingface dataset:
A Böfflamott is a klassischa Rindsschmorbrodn aus da boarischn Kuche. As Böfflamott is a Speis, wo af de Zeid zruckgähd, wo de Franzosn midm Napoleon Bayern bsetzt gho hom. Böfflamott hoasst aa nix andas wia "Boeuf à la mode", boarisch iwasetzt "Rindfleisch af moderne Oart". Ban Böfflamott spuit as Marinian a wichtige Roin. De Tradition as Rindfleisch z Marinian is in Frankreich desweng entstandn, wei ma za dera Zeid nua Fleisch vo oidn Rindviechan gessn hod. De jungan Rindviecha hod ma ois Zugviecha und fia de Milliwiatschoft braucht. Owa s Fleisch vo oidn Rindviechan is ganz schee zaach, duachs Marinian weads eascht geniassbor. Fia d Marinad brauchst an Roudwei (in Franggn natiale an Weiswei), an Pudazucka und a Rindsschuita oda an Dofespitz. Da Zucka wead im Hefn hoaß gmocht und karamellisiad. Nacha wead a mid Roudwei owglescht. Dann kimmt as Rindfleisch in a Schissl und de koide Marinad wead driwagschitt bis as Fleisch neama zan seng is. Nacha kimmt des ganze fia 2-5 Dog in an Eiskostn. Nacha weads Rindfleisch aus da Marinad gnumma, owdrickad und in an Hefa mit Budanschmoiz af oin Seitn oobrodn. D Marinad wead inzwischn afd Häiftn eihkocht. Es keman Rindsbriah, Gmias und Gwiaz dazua und
A Käia aa Kella oda Kölla, isa Untagschoss fo am Haisl. Friaras isa Käia wichde gwen, weisd ois wosd ned glei hosd essn kinna, duad afkom hosd. Weis in Käia fui käida ois wia om gwen is. Desis frale heid anoaso, owa nimma so wichde wia domois. An Eiskostn hod domois koana kod und ofd aa koan Schdrom dazua. Doife und ned so doife Käia hods gem. Doife Käia, glei iwa mera Schdegg, homd Biabraua und d Wiatshaisa kod.De homse aa no dazua, Eisblegg owedrong lossn, dema im Winta diagad fo am dagfreadn Sää aussagsaagld kod hod. Damids Bia bis iwan Summa ausse, oiwei gleich koid gwen is. In de doifn Käia hom se de Leit aa im Griag foschdeggd kod und in da Stod hod ma grod fian Griag doife Käia baud kod. De hod ma Lufdschutzkäia koassn. In de Haisa, odara Bauanhof, hodma ofd ned so doife Käia kod. Eadebfe, Ebfe, Zwiefe, Ruam, owara Koin und Hoiz hodma duad owedrong kod. Ara Woschkuchl is ofd in de Käia unt gwen. In da Wachau, im Weihviadl oda im Burg'nland wo de Draum woxn kimt da Weih owe und wiad unt glogat. Des is no a Weihkäia. Speis Wie unsere
De Fieberkapelle, aa Fieberkreizkapelle oda kuaz Fieberkreiz g'hass'n, is a denkmoig'schützte barocke Kapöi'n auf'n Sandgrubenfeld zwisch'n Rothneusiedl und Hennersdorf (in Niedaöstarreich) in da Valängarung von da Poestiongåss'n nåch West'n. Se liegt im 10. Weana Beziak Favoritn, Beziaksteu Rothneusiedl direkt in da Näch'n vom ÖBB-Gütazentrum Wean Süd. De uasprünglich'n Föidweg zua Kapöi'n san duach de neuche Zuabringastråß'n von da Weana Auß'nring Schnöistråß'n S1 zum Gütazentrum seit 2016 stoak vaändat wua'n. De Kapöi'n håt an dreiseitich'n Grundriss mit an afåch'n Kreiz auf da Dåchspitz'n. Auf ana Rundkartusch'n üwa'n Eigaung is de Joahreszpih 1709 zum les'n. Im Innanraum woa'r amoi de hoizg'schnitzte barocke Marienstatue von 1790, de wo seit 1959 in da Pfoakiach'n von Oberlaa aufg'stöit ist. Jetzt'n steht dafüa'r a Kopie von dera Statue in da Kapöi'n. 1883 is des Bauweak vom Gåstwiat Anton Kronberger aus Rothneusiedl renoviat wua'n. Da Grund füa den Bau vom Fieberkreiz soi de Rettung vom Dechant'n Cante aus Laxenburg g'wes'n sei, dea wo auf ana nächtlich'n Foaht von Wean in de daumois doda vuahaundanan Sümpf' kumma is und saumt Ross und Wåg'n zum vasink'n aug'faungt håt. Aus Daunk füa sei Rettung håt ea'r auf ana klannan Bod'neahebung mitt'n im Sumpf de Kapöi'n g'stiftet. Dea Sumpf woa da
Bayrisch Kraut oda Bayrischkraut (dt. Bayrisches Kraut) is a klassische, boarische Krautspeisn. Es wead ois Beilog, Salod, Kuacha, Rouladn oda Gmias gessn. Es kimmt aus ana Zeid, wo Kraut bei uns no a Grundnoarungsmiddl wor und Krautspeisn a boormoi in da Woch afn Tisch keman san. Desweng hom uns d Amis friaa aa Krauts gnennt. Bayrisch Kraut wead gean ois Oitanativn fia Sauakraut heagnumma, es wead owa aus frischn Kraut gmocht. Zeascht muasst as Kraut schneidn. Nacha gibst in an Hefn Speegstickal, ghocktn Zwuife, Opfestickal, Schmoiz und losst as brutzln bis da Zwiefe schee braun is. Dann gibst as Kraut dazua, an Schuss Weisswein und schittst a Fleischbriah driwa. Etzad losst as a Dreiviadlstund dinstn. Zum Schluss wead no mit Opfeessig owgschmeckt. De Opfestickal konst aa duach an Opfesoft dasetzn. A vegetarische bzw. vegane Variantn vom Bayrisch Kraut griagst, wannst stodn Speeg graichads Tofu nimmst, stod da Fleischbriah a Gmiasbriah und as Schmoiz duach a Pflanznaej austauschn duasd. Boarische Speisn Josef Thaller: Original Bayrisch, The Best of Bavarian Food. Hädecke, 2013, ISBN 3-7750-0478-5 (deitsch und englisch) Bayrisch Kraut af bayerische-spezialitaeten.net Schuhbecks kleine Kochschule: Bayerisch Kraut – Tradition pur af tz.de
A Eadepfekaas aa Erdäpflkas gschriem, is a Brodafstrich aus da bayrischn und estreichischn Kuche. Des is owa koa Kaas. Ea schaugt nua a weng wia ra Obazda aus, wei ra aa so zammgmanschkat gmocht wead. Bekannt is da Eadepfekass voa oim in Niedabayern, West- und Sidestreich. Entstandn is aa ois Brodzeid bzw. Jausn ba da Fejdorbad. Dazua hod ma nacha Most, Bia oda Milli drunga. Gmocht wead da Eadepfekaas aus kochtn und gstampftn Eadepfen, Milli, Sauarahm, Budan, Zwuifen, Kimme, Gwiazn und Schnidling. De Eadepfen wean ba middlara Hitz in an Hefn mid Wossa kocht. Nacha weans gschäid und gstampft oda presst. Sauarahm, Rahm, Budan, ghockte Zwuifen, Kimme, Soiz, Pfeffa und Schidling untamischn und owschmecka. Af Schwoarzbrod streicha und mid Most, Bia oda Obstsoft servian. Vom Eadepfekaas gibts natiale an Haufa Variantn. Du konst de Zwuifen oorestn oda gwiafade Essigguakal, Paprika und a kochts Oa dazuamischn. In da Schweiz gibts aa an Eadepfekaasstrudl. Kraut & Rüben (Memento des Originals [1] vom 1. Aprü 2015 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.krautundrueben.de af krautundrueben.de Woidviadla Eadepfekaas af gesund.co.at Eadepfekaasstrudl af cookingcatrin.at Eadepfekaas sejm mocha
Da Wilfried, richtiga Naum Wilfried Scheutz (* 24. Juni 1950 in Bod Goisan, Owaestareich; † 16. Juli 2017 in Lilianföd, Niedaestareich), woar a estareichischa Sänga und Schauspüla. Ea woar in de 1970a Joa unta aundam aa no ana vo de easchtn, dea wos a Oart „austro-boarischn Folk-Rock“ gschoffn hod, indem dass ar traditionölle Voiksmusi mid Rockmusi gmischt hod. Außadem woar a aa Sänga vo da EAV und Grinda vo da A-cappella-Grubbm 4Xang. In d Schui is ar in Bod Goisan und Gmunden gaunga. Mit 19 Joah is ar auf Graz studian gaunga. Boid drauf hod sei musikalische Karriere augfaungt. Da Wilfried woa seid 1982 mid da Marina Tatic vaheirat, eahna Bua Jovan Hanibal is 1981 auf d Wöd kumma. Da Bua is aa Musika, ea spüüd in Kontraboss ba 5/8erl in Ehr’n. Da Wilfried hod bis zletzt mid seina Famülie in Pressbaum (Niederösterreich) glebt. Sei Frau hod 1977 bei da EAV a Engagement ois Sängarin und Kostümschneidarin ghobt. Se hod duatn una aundam ba da Show Uschi im Glück und ban Album 1. Allgemeine Verunsicherung midgspüüd. 1979 san olle zwaa aus da Band ausgstiegn. Aum 16. Juli 2017 is a mid 67 Joa aun Krebs gstuam. Sei Duachbruch woar is
A Schwoarzbrod, aa Bauanloab oda Boarisches Hausbrod (dt. Schwarzbrot, Bayerisches Hausbrot) is a dungls Mischbrod aus Koan und Woazn mid weit mehra wia 50% Koan (bis 90%). Es wead mid Sauadoag bocha und hod a knusprige, teiweis afgrissane Rindn. Desweng weads mangmoi a Krustnbrod gnennt. As traditioneje Bauanbrod bstähd nua aus Koanmej, Woaznmej, Wossa, Sauadoag, Soiz und Brodgwiaz noch Woi, wia Kimme, Anis, Fenchl und Korianda. Gfoamt is ois Loab oda ois Weckn. Heit hod as Schwoarzbrod fost imma an Voikoanootei oda is ganz ois Voikoanmeh gmocht. Aussahoib vo Estreich, Bayern und Sidtiroi vastäht ma unta Schwoarzbrod wos andas. As Rheinische Schwoarzbrod wead beispuisweis mid Zuckaruamsirup gmocht und wead af spezieje Weis bocha, desweng schmeckts aa komplett andas. Schwarzbrot af alnatura.de
Da Landkroas Nei-Uim liegt im boarischn Regiarungsbeziak Schwom zwischn Schwäbischa Alb und am Allgai. Er ghert zua Region Boarisch-Schwom. In dera Gengad werd net boarisch, sondern schwäbisch gredt. Bellenberg Buach (Schwobm) Elchingen Holzheim Illertissen Kellmünz an da Iller Nei-Ulm Nersingen Obaroth Oidnstodt Osterberg Pfaffenhofa an da Roth Roggenburg Senden Untaroth Vöhringen Weißenhorn Anton H. Konrad: Zwischen Alb und Allgäu - Der Landkreis Neu-Ulm. Anton H. Konrad Verlag, Weißenhorn 2002, ISBN 3-87437-459-9 Hoamseitn vum Landkroas Landkroas Nei-Uim: Woppmgschicht vom Haus der Bayerischen Geschichte
Vinschgal, Vinschga oda sidtiroiarisch Vinschger Paarl is a schmeckads Brod aus oida Sidtiroia Tradition. Es san kloane Fladnweckal, wo uaspringle ausn Vinschga keman. In Sidtiroi weans traditionej ois Paarln bacha. In Bayern ois oanzlne Weckal. In Tiroi gibts a große Variantn vom Vinschga. Vischgal san a recht guada Proviant, wei sa si lang hoidn. Friaa hod ma vui sejtana Brod bocha und deswen hod des Brod a lang hoidn miassn. Ban Vinschgal liegts an da Oart, wia da Doag gmocht wead und am hochn Koanootei (mind. 70%). Aussadem sans floch und hom desweng aa vui Rindn. Bsundas am Vischgal is aa de Wiazung mid Schabzigaklee, dazua mid Korianda, Fenchl und Kimme. Heit gibts wieda a Besinnung af oida Bocktraditiona und es gibt aa im Vinschgau wieda Beck, wo noch uroidn Rezeptn und Doagfiahrung bocha. A Vinschgal mocha is im Prinzip oafoch, de Zuadodn z griang (Sauadoag, Brodklee und Produkt aus da Region) is as schwaaste und dass ba da Doagfiahrung da Doag imma d rechte Temperatua hod. As easchte Rezept vom Vinschga Ur-Paarl is im Klousta Marienberg am Reschnboss im 12. Joarhundad afzoachnet worn. Anno 1994 hom se in am Projekt, wo vo da EU gfeadad worn is, a boor
Wenkerbogen von Sonthofen (gsw); Wenkerbong vo Sonthofa (bar) Da Wenkerbong vo Sonthofa is a Bladdl vo da groußn Aufnohm vo da deitschn Sproch, wo im 19. Johrhundad vom Georg Wenker vom Deitschn Sprochatlas aagfangt woan is. Bei da Schreibweis im Wenkerbong muas ma vasteh, dass /ö/ wia /e/ ausgsprochn woan is, /ü/ wia /i/, /üa/ wia /ia/. D viarzg Sätz vom Wenkerbong allgairisch und deitsch (kursiv); Schreibweis wia im Wenkerbong: Im Winter fliagat die truckana Blätter i dr Luft umanand. // Im Winter fliegen die trocknen Blätter durch die Luft herum. 'S heart glei uff z'schneiet, nacher wiard's Weatr wieder guat. // Es hört gleich auf zu schneien, dann wird das Wetter wieder besser. Dua Kohla in Ofa, daß d'Mill bald afangt z'kocha. // Thu Kohlen in den Ofen, daß die Milch bald anfängt zu kochen. Dear guat alt Ma ischt mit em Roß durs Is brocha un is kalt Wasser gfalla. // Der gute alte Mann ist mit dem Pferde durch’s Eis gebrochen und in das kalte Wasser gefallen. Ea ischt vor vier oda sechs Wocha gstoarba. // Er ist vor vier oder sechs Wochen gestorben. 'S Fuir ischt z'stark gwea, der Daatscha ischt unda ganz schwarz verbrennt. //
Sonthofa, amtli Sonthofen, is a Kroasstod des schwäbischn Landkroas Obaallgai in Bayern. 2005 wor Sonthofa de Oipnstod vom Joar. Da Stodkean vo Sonthofa liegt zwischen 750 bis 1100 Meta houch am Rand vo de Oipn. Sonthofa is de sidligste Stod vo Deitschland. Si liegt 40 km neadle vom Bodnsee und 120 km sidwestle vo Minga. Funde zoang, dass s Gebiet vo Sonthofa scho vo da Stoazeid bis zum Remischn Reich bsiedlt woar. Im 6./7. Joarhundat hom si am Fuaß vom Kalvarienberg germanische Alamanen niedaglossn. Am Berg hods do a oide Thing Stettn gem. Sonthofa is zum easchtn Moi anno 1145 uakundli eawähnt woarn. Anno 1429 hod Sonthofa s Moarktrecht griagt. Anno 1963 hod Sonthofa s Stodrecht dahoitn und 1972 is s da Haptoat vom neien Beziak Obaallgai woarn. Parks Ökokurpark, Spa Park mit Biotop und Infotofen. Park in da G'hau an da Iller, mit Minigoif Parkur. Bautn Burgruine Fluhenstein (castle ruin), 1361 and around 1500/01 De katholische Kira St. Michael am Fuaß vom Kalvarienberg De oide Schui, is anna 1472 in a Rathaus umgwandlt woan. Heit is a Musischui und de Stodbibliothek. Natuadenkmoi D Starzlachklamm beim Ortstei Winkel, seit 1932 fia Wandara daschlossn Musään Hoamathaus Sonthofa: Gschicht und Kuitua vo
De Kreuzwegstation in Unterlaa is a denkmoig'schützte Wegkapöi'n oda'r a Büidstöckl aus da späd'n Barockzeit (Rokoko) und de ehemois zweite Stateaun vom Kreizweg nåch Maria Lanzendorf in Niedaöstarreich. Se steht im 10. Weana Beziak Favoritn, im Beziaksteu Unterlaa, in da Näh' von da Scheunenstråß'n 2. Des Büidstöckl is 1774 von da Weana Büagalich'n Braunntweininnung g'stift't wua'n. Ea woa daumois de zweite Stateaun vom Kreizweg, dea wo vom Süd'n von Wean nåch Maria Lanzendorf g'füaht håt. De easchte – nimma vuahaundane – Stateaun woa'r im heitich'n 4. Weana Beziak Wiedn. Bei da'r Auflåssung vom Kreizweg håt de Gemeinde Unterlaa de Vapflichtung üwanumma, de Stateaun zum dahoid'n. Uasprüngli woa'r in dem Büidstöckl a Büid vom „Christus am Ölberg“ drinnan und dees is späda duach a genauso ausschauat's Mosaik easetzt wua'n. Des Büid und aa des Mosaik zag'n ois B'sundaheit an Blitz, dea wo aus de Woik'n üwa'n Christus aussazuckt. Des soi de dramatische G'schicht' no vadeitlich'n. Des Origenäubüid is jetzt'n im Beziaksmuseum Favoritn zum sehg'n. Emil Schneeweis: Zur religiösen Volkskunde des südlichen Stadtrandes von Wien: Die Bildstöcke, Kreuze und Wegsäulen von Ober- und Unterlaa sowie Rothneusiedl. in: Österreichische Zeitschrift für Volkskunde, Band XXV, Selbstverlag des Vereins für Volkskunde, Wien 1971, S. 315
Da Landkroas Neiburg-Schroomhausn liegt im boarischn Regiarungsbeziak Obabayern und eastreckt se im Noadn vo de Auslaifa vom Oidmuih-Doi und da Fränkischn Alb iwa de Donauniedarung mid da Kroasstod Neiburg und am oogrenzndn Donaumoos in da Middn vom Landkroas, bis zu de sandign Fejda vo de Spargebauan auf'm Donau-Isar-Hüglland um Schroomhausn im Sidn vom Landkroas. In dera Gengad werd boarisch gredt. Aresing Berg im Gau Bergham Brunna Burgham Ehekira Gachenboch Karlshuld Karlskron Kenigsmoos Langamosn Neiburg an da Donau Obahausn Rennertshofa Rohrenfels Schrobenhausn Waidhofa Weicharing Hoamseitn vum Landkroas Landkroas Neiburg-Schroomhausn: Woppmgschicht vom Haus der Bayerischen Geschichte
Da Wenkerbong vo Obaschdoarf is a Bladdl vo da groußn Aufnohm vo da deitschn Sproch, wo im 19. Johrhundad vom Georg Wenker vom Deitschn Sprochatlas aagfangt woan is. Bei da Schreibweis im Wenkerbong muas ma vasteh, dass /ö/ wia /e/ ausgsprochn woan is, /ü/ wia /i/, /üa/ wia /ia/. D viarzg Sätz vom Wenkerbong allgairisch und deitsch (kursiv); Schreibweis wia im Wenkerbong: Im Winter fliagat die truckana Blöttr i dr Luft umanand. // Im Winter fliegen die trocknen Blätter durch die Luft herum. Es heat go glei uff schneiet, nocha wiat s Weatr widr schüne. // Es hört gleich auf zu schneien, dann wird das Wetter wieder besser. Dua Kohla in Ofa, daß d'Mil bald suit. // Thu Kohlen in den Ofen, daß die Milch bald anfängt zu kochen. Dr guat olt Ma ischt mit Roß durs Is gsunka und is kolt Wassr ningfalle. // Der gute alte Mann ist mit dem Pferde durch’s Eis gebrochen und in das kalte Wasser gefallen. Dea ischt voar viar odr sögs Wucha gschtoarba. // Er ist vor vier oder sechs Wochen gestorben. Dös Fuir ischt groaß gwea, iatz ischt dr Kuacha gonz verbrennt. // Das Feuer war zu stark/heiß, die Kuchen sind ja
Des Schutzenglkreiz is a denkmoig'schützte barocke Büdsäun im 10. Weana Beziak Favoritn, Beziakstäu Untalaa. De Säun steht in da Valängarung vo da Georg-Wiesmayer-Gossn noch Sidn in da Näh vo da Weana Außnring Schnöstroßn S1 und liegt aum ehemolign Kreizweg vo da Wiedn noch Maria Lanznduaf. Aun dem Kreizweg kaunn ma heit no de Kreizwegstaziaun in Unterlaa sehgn. Des Schutzenglkreiz is a 1694 entstaundane Rundsäun aus Zogelsdorfer Saundstaa mit Akanthusbladln auf m Sockl vo da Figua, aum Kreizweg noch Maria Lanzendorf. Omdrauf siacht ma an Schutzengl mit an Kind. Erricht haum eahm de Eheleit Johannes und Maria Orthner im Joah 1948/49. 1959 is des Kreiz daunn renoviat wuan. De Inschrift am Sockl haaßt: "Dahin gehe fort zum Maria Gnadenort. Errichtet von Johannes und Maria Orthner 1694". De Säun soi aungeblich aunan Tod vo zwaa Briada erinnan, de wos bei ana Woifoaht noch Maria Lanzendorf dafruan san. G'fundn san de zwaa aun an „Schmerznsfreidog“ wuan, dees is da Freitag vuam Poimsunndog. Noch ana aundan Legende soi vo an Wüdara da rechte Oam vom Schutzengl obeg'schossn wua'n sei, auf des hinauf soi si da söwe Wüdara beim Kaumpf mit an Jaga duach an unobsichtlichn zweitn Schuss aus sein G'weah söwa umbrocht haum. Aa
Da Landkroas Neistodt an da Woidnaab oda aa Landkroas Naistadl (amtli: Landkreis Neustadt a.d. Waldnaab) liegt im Noadn vom boarischn Regiarungsbeziak Obapfoiz. Er ghert zua Region Oidbayern. In dera Gengad werd boarisch gredt. De kroasfreie Stod Weidn is rundum vom Landkroas Neistodt umgem. Bechtsriead (Bechtsrieth) Eschnboch (Eschenbach) Isling (Eslarn) Etznricht (Etzenricht) Floß Flossabirch (Flossenbürg) Girmberg (Georgenberg) Grafawöhr (Grafenwöhr) Irchariead (Irchenrieth) Kirchendemenreith Tumpa (Kirchenthumbach) Kohlberg Leichtnberg Louh (Luhe-Wildenau) Mantl (Mantel) Moosboch (Moosbach) Neistodt am Kulm (Neustadt am Kulm) Neistodt an da Woidnaab (Neustadt an der Waldnaab) Oidnstod an da Woidnaab (Altenstadt an der Waldnaab) Parkstoa (Parkstein) Pirk Pleystoi (Pleystein) Pressath Püchersreith Schirmitz Schlammersdorf Schwarzenboch Speinshart Störnstoi Tannasberg (Tännesberg) Theisseil Trabatz Vohnstrauß Vorboch Woihaus Weiherhamma Tschitscherlboch (Windischeschenbach) Waldurn Hoamseitn vum Landkroas Landkroas Neistodt an da Woidnaab: Woppmgschicht vom Haus der Bayerischen Geschichte Parkstoa: Historische Spurensuacharei - De Junge Pfoiz in Bayern (Haus der Bayerischen Geschichte)
f Des Tote Weib, ma kaunn aa Wasserfall zum Toten Weib sogn, is a Wossafoi bei Mürzsteg in da Steiamoark in Östareich, dea wos ois Naturdenkmal ausgwiesn is. Wo da Nauman Totes Weib herkummt, waaß ma ned recht. A boa Sogn dazöön, doss es a Frau von da Fööswaund oweprackt hod und doss de daunn oisa Doda unt in da Schlucht liegn bliem is. Vüü woahscheinlicha is oba, doss da Nauman (so wia beim Toten Gebirge), aussn köötischn kummt, nämlich von an leicht vawoadaggltn „Teutates“. Und des is a Iwabegriff fia de jewäulige Staummesgodheit. Denan Köötn woa a jede Oat von ana Kwöön häulich, wäus ois Eigaung zua Andaswööd goitn hod. Da Wossafoi liegt im Siidn vo Frein an der Mürz im Naturpark Mürzer Oberland, am linkn Ufa von da Mürz, wöchane duatn de Synklinale bis fost owe zua Soihn duachschneid. Des Wossa kummt aus aana aktivn Wossahöin im Schneealpnstogg, von wöchana des siidliche Eigaungsportäu aa Karstkwöön im Föösn büd. Glei nochand stiazt des Wossa iwaran 40 m hochn Wossafoi und hintnoch iwaraa Kaskade owe. Dann gehz eine in de Mürz, de wos unt voabei rinnd. Aus dera Kwöön kumman ziaka 30 bis 300 l in aana Sekundn. Friaha hod
De Lisa Ann Murkowski (* 22. Mai 1957 z Ketchikan, Alaska) is a amerikanische Politikarin (Republikanische Partei) und seit Dezemba 2002 US-Senatorin fian Bundesstoot Alaska. Se is de Tochta vom friaan Senator und Governor vo Alaska am Frank Murkowski. Bevoa se in an amerikanischn Seanat keman is, wor se Obgeodnate im Representantnhaus vo Alaska. Berihmt worn is se in Amerika und da ganzn Wejt, wei s ois Republikanerin im Senat im Juli 2017 zwoamoi geng de leichtfeatige Obsetzung vo Obamacare und geng de Gsundheitsreform (Trumpcare) vo de Republikana gstimmt hot, zamm mit de Parteikolleng John McCain und Lisa Collins.. Se is dafia, dass in ana Zammorbat zwischn Republikanan und Demokratn a bessas System ausgorbat wead. Thomas Kaplan: ‘Plan C’ on Obamacare, Repeal Now and Replace Later, Has Collapsed. In: The New York Times, 19. Juli 2017 (englisch). Commons: Lisa Murkowski – Sammlung vo Buidl, Videos und Audiodateien Senator Lisa Murkowski official U.S. Senate site Lisa Murkowski for Senate Biography at Ballotpedia Biography at NNDB Congressional profile@1@2Vorlage:Toter Link/www.govtrack.us (Seite nicht mehr abrufbar; Suche in Webarchiven) at GovTrack Congressional profile at OpenCongress Congressional profile at Roll Call
pd1 Da Ötscha is a Beag im Mostviadl in Niedaöstareich mit ana Hechn vo 1893 Meda, dea wos scho vo da Fern sichtboa is. De gaunze Gegnd rund uman Ötscha is so guad wia unbsiedlt: neadli vom Ötscha is da Natuapoak Ötscha-Toamaia (Naturpark Ötscher-Tormäuer) mit ana Flächn vo 170 km². Südli vom Ötscha san de Ötschagräm (Ötschergräben) und östli davau de Hintan Toamaia (Hintere Tormäuer), des san zwoa wüdromauntische Schluchtn. Ausgaungspunkte fia Waundarungan aum Ötscha san vo Locknhof im Westn, vo da Ealafklausn (Erlaufklause) im Ostn und vo Triamboch (Trübenbach) bzw. da Nestlbeagsog (Nestelbergsäge) im Noadn. Vo Locknhof geht aa a Stickl a Sesslliaft auffe. Waunst vo Wean oda Linz noch Locknhof wüsd, foahst in Ybbs vo da West Autobauhn oh. Daun ned noch Noadn zua Yspaklaum, sundan noch Südn auf da 25er Bundesstrossn, vuabei aun Scheibbs und Gaming aufn Grubbeag, des san eppa 30 km. Duatn links ohbiagn und glei nocha no amoi links auf de 71er Bundesstrossn. In Maierhöfn es dritte Moi links und daun is nimma weid bis Locknhof, wo nochm Uat gnua Poakplätz san. Zua Nestlbeagsog foahst no a Stickl weida in' Natuapoak eine. Waunst noch Weanabruck oda zua Ealafklausn wüsd, ded i scho in St.
Da Landkroas Obaallgai is da südlichste Landkroas vo ganz Deitschland und liegt im boarischn Regiarungsbeziak Schwom im Allgai. In dera Gengad werd net boarisch, sondern a schwäbisch-alemannische Mundart, des Allgaiarische, gredt. Altusriad Balderschwang Betzigau Blaichach Bolsterlang Buachenberg Burgberg im Allgai Dietmannsriad Durach Fischen im Allgai Haldenwang Hindelang Immenstodt im Allgai Lauben Missen-Wilhams Obamaiselstoa Obastaffa Obaschdoarf Ofterschwang Oy-Mittelberg Rettenberg Sonthofa Sulzberg Waltenhofa Weitnau Wertach Wiggensboch Wuidpoldsriad Hoamseitn vum Landkroas Landkroas Obaallgai: Woppmgschicht vom Haus der Bayerischen Geschichte Tourismus-Hoamseitn vum Landkroas
Da Landkroas Ostallgai liegd im Sidostn vom boarischn Regiarungsbeziak Schwobm (Bayern) im Allgai. De kroasfreie Stod Kaufbeiren is gonz vom Landkroas umgem. In da Gengd wead ned boarisch, sondan a schwäbisch-alemannische Mundoat, as Allgaiarische, gredd. Aitrang Baisweil Biassenhofa Bidingen Buachloe Eggenthal Eisenberg Friasenriad Füssen Germaringen Görisriad Günzach Hoiblech Hopferau Irsee Jengen Kaltendoi Kraftisriad Lamerdingen Lechbruck Lengenwang Marktoberdorf Mauerstettn Nesselwang Obagünzburg Obaostendorf Osterzell Pforzen Pfronten Riaden Riaden am Forggensee Ronsberg Roßhaupten Rückholz Ruderatshofa Schwangau Seeg Stötten am Auerberg Stöttwang Untathingau Untrasriad Waal Westendorf Woid Hoamseitn vum Ostallgai Landkroas Ostallgai: Woppmgschicht vom Haus der Bayerischen Geschichte
A Synklinale, oda Synkline odaraa Synklinorium (griachisch συγκλίνειν synklinein ‚zueinander neigen‘), is der noch untn grichte Täu von aana Foitn (Muidn), wöchane durch des seitliche Zsaummstauchn von Gestaa entstaundn is. Wegn dem liegn de jingstn Schichtn aa im Muidnkern. Waunn ma nix iwa de Oitasfoige (Stratigraphie) waaß, red ma von aana Synform, de des Gegntäu von aana Antiklinale oda aana Antiform (Sattel) is. Wos sovüü haaßt, doss es aar a synformale Antiklinale gem kau. Je nochdem, wia groß ois wos doss is, kau si a so a Synklinale aa ois konkave Eibuchtung von da Eadobaflächn bzw. da Tiefnlinie äußan, dea de Linie mit da greßtn Tiafn entlaung vo dem Toi foigt. De Geosynklinaltheorie, wöchane de Entstehung und Varändarung von da Eadkrustn mit da Büüdung vo große Synklinalen untan Meea eaklärt, woa de vuaherrschade Theorie zua Büüdung vo de Beag (Orogenese), bevuas si de Theorie von da Plottntektonik duachgsetzt hod. Hans Murawski, Wilhelm Meyer: Geologisches Wörterbuch. 10., neu bearbeitete und erweiterte Auflage. Enke, Stuttgart 1998, ISBN 3-432-84100-0. Gerhard H. Eisbacher: Einführung in die Tektonik. 1. Auflage. Ferdinand Enke Verlag, Stuttgart 1991, ISBN 3-432-99251-3. Commons: Synklinale – Sammlung vo Buidl, Videos und Audiodateien